akustisk kobler
Store norske leksikon,Teknologi og industri,IT,Datateknologi,Periferienheter
En akustisk kobler er et enkelt modem for overføring av data i form av akustiske signaler i telefonnettet. Akustiske koblere var i bruk fra slutten av 1960-årene til tidlig i 1980-årene.
Modemet kobles til telefonen ved at telefonrøret festes i spesielt formede gummikopper. Gummikoppene har innebygd mikrofon og høyttaler. Modemet omformer (konverterer) datasignaler til og fra lydsignaler slik at man via den akustiske kobleren kan sende og motta data. Akustiske koblere var gjerne integrert i bærbare terminaler. Les mer i Store norske leksikon Internetts historie analog-digital-omformer digital-analog-omformer modulasjon (omforming)